《过建阳范氏桂林馆见其向日娱宝亭馆已属他人》
宋代·王迈

桂林当日如春煖，花木清妍差可款。
主人好事玉泉香，行客留题锦囊满。
桂林今日如冰寒，颓垣坏壁他人管。
穷冬莫赠范叔袍，过竿谁饷子桑饭。
君不见李家偃月堂，金鱼玉佩鸣丁当。
冰山一倒扶不起，月固无恙堂已荒。
又不见董家藏坞，翠幕珠帏贮歌舞。
谁知当时赏心事，不救后来燃脐苦。
请君听我吟桂林，悲欢成败更相寻。
人生富贵如邮传，古往今来几桂林。

作者简介：王迈(1184～1248) ，南宋诗人。字实之，一作贯之。自号臞轩居士。今福建仙游县园庄镇（旧称慈孝里）人。嘉定十年(1217)进士，经历南外睦宗院教授、漳州通判等职。为人刚直敢言，刘克庄曾以"策好人争诵，名高士责全"诗句相赠。后来他由于应诏直言，被台官弹劾而降职。淳□中，主持邵武军事务，死后追封为司农少卿。